Friderik Pregl - Wikipedija, prosta enciklopedija

# Friderik Pregl

### Iz Wikipedije, proste enciklopedije

Friderik Pregl (tudi Fritz Pregl), slovensko-avstrijski zdravnik in kemik, * 3. september 1869, Ljubljana, Avstro-Ogrska (zdaj Slovenija), † 13. december 1930, Gradec, Avstrija.

## [uredi] Življenje

Friderik Pregl se je rodil v Ljubljani v narodnostno mešani družini. Oče Raimund, blagajnik v hranilnici, je bil Slovenec (priimek starega očeta Mihaela so pisali še Pregelj), mati Fredericke, rojena Schlaker, pa Nemka. V letih 1880-1887 se je Friderik šolal na ljubljanski klasični gimnaziji, stoječi na današnjem Vodnikovem trgu. Njegova spominska plošča stoji na Gosposki ulici pri ljubljanskih Križankah.

Po maturi je šel študirat medicino v Gradec in bil 1894 promoviran za »doktorja vsega zdravilstva« (medicum universum). Leta 1891 je postal asistent na fiziološkem inštitutu graške univerze pri profesorju Alexandru Rollettu, kjer je ostal do njegove smrti leta 1903.

Pregl se je ob svojem delovanju na medicinskem področju vse bolj poglabljal v kemijo in se v letih 1904 in 1905 podoktorsko izpopolnjeval v več laboratorijih po tedanji Nemčiji, med drugim pri Wilhelmu Ostwaldu v Leipzigu in pri Emilu Fischerju v Berlinu. Po vrnitvi v Gradec leta 1905 je prevzel mesto asistenta pri profesorju Karlu Bertholdu Hofmannu na Inštitutu za medicinsko kemijo, kjer se je ukvarjal z elementi analize kemičnih spojin, še posebej žolčnih kislin.

## [uredi] Znanstveno delo

Izboljšal je dotedanjo Liebigovo metodologijo kvantitativne organske mikroanalize in dosegel, da je za analizo lahko zadostovala manjša količina snovi. Želel je tudi izboljšati obstoječo analitsko tehtnico. Natančnost tehtnice je prignal do milijoninke grama, zmanjšal težo preizkusne tvarine, občutno skrajšal čas postopka, zmanjšal količino vloženega dela in znižal stroške. S tem je omogočil proučevanje z malo snovi, tudi če je je bilo na voljo le 3-5 mg ali celo manj. Količina snovi, ki se je pred tem porabila le za eno raziskavo, je poslej zadostovala za več kot 50 analiz.

Za svoje zasluge pri razvoju mikroanalize je leta 1923 prejel Nobelovo nagrado za kemijo.

Po njem se imenuje vsakoletno tekmovanje slovenskih osnovnošolcev in srednješolcev v znanju kemije.

## [uredi] Glej tudi

- Avstrijski Slovenci
- seznam slovenskih kemikov
- seznam slovenskih zdravnikov
- seznam avstrijskih kemikov
- seznam avstrijskih zdravnikov

## [uredi] Zunanje povezave

- Zvonka Zupanič-Slavec, Zdravnik Friderik Pregl, Nobelov nagrajenec slovenskega rodu, Zdrav. Vestn. 2001; 70: 399-404.

  Ta članek o kemiku je škrbina. Slovenski Wikipediji lahko pomagate tako, da ga dopolnite z vsebino.

Vzpostavljeno iz »http://sl.wikipedia.org../../../f/r/i/Friderik_Pregl_ea4e.html«

Kategorije: Škrbine o kemikih | Rojeni leta 1869 | Umrli leta 1930 | Nobelovi nagrajenci za kemijo | Slovenski kemiki | Avstrijski kemiki | Slovenski zdravniki | Avstrijski zdravniki | Avstrijski Slovenci | Predavatelji na Univerzi v Gradcu

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Български
- Česky
- Deutsch
- English
- Español
- Français
- Italiano
- 日本語
- Latviešu
- Nederlands
- Polski
- Português
- Slovenčina
- Svenska
- Kiswahili